مجموعة على بابا القابضه (بالصينيه المبسطه: 阿里巴巴集团, بالصينيه التقليديه: 阿里巴巴集團) هيا شركه صينيه ايراداتها من انشطتها التجاريه عبر الانترنت و اللى بتشمل محرك بحث للتسوق و الخدمات السحابيه و خدمات الدفع عبر الانترنت و تجارة الجمله و التجزئه و سوق عام لتسهيل التجاره بين الشركات و الافراد و التجار دوليا و فى الصين. المقر الرئيسى بمدينه هانجتشو, فى جمهوريه الصين الشعبيه و حسب احصاءت سنة 2014 مجموعه على بابا و الشركات التابعه ليها بتوظف اكتر من 22,000 شخص فى اكتر من 70 مدينه و منطقه, بما فيها الصين, هونج كونج, الهند, اليابان, كوريا, تايوان, المملكه المتحده و الولايات المتحده الامريكيه. سنة 2012 قدرت قيمه مبيعات موقعين تابعين للمجموعه ب1.1 تريليون يوان (170 مليار دولار) بمعدل اكتر من موقعى المنافسين ايباى و امازون مع بعض و فى مارس 2013 قدرت المجله الاقتصاديه ذى ايكونومست القيمه مابين 55 مليار دولار لاكتر من 120 مليار دولار.